Publication: Magyar Közlöny
Issue: MK-2001-4 (Year: 2001, Number: 4)
Era: 1990-2004
Section: jogainak kollektív kezelésére létrejött szervezet. Tevékenységének alapjait az 1999. évi LXXVI. törvény a szerzői
Paragraph Index: 213

6. Minden olyan felhasználás, amely személyhez fűződő jogokat érint(het), minden esetben kifejezett hozzájárulást igényel, amelyet a HUNGART szerez meg a jogosulttól. Különösen olyan feldolgozások, átdolgozások és reprodukálások esetén, mint — a háromdimenziós kiadványok, — olyan nyomtatványok, melyek hordozója a szokásostól (papír) jelentősen eltér, — olyan alapanyagokra történő nyomás, mint pl. textília, üveg, cserép stb., — amelyek valamely műalkotást valamely termékkel, eseménnyel, szolgáltatással vagy céggel közvetlen kapcsolatba hoznak (a továbbiakban: reklám). Amennyiben a jogosult megtagadja hozzájárulását, úgy a HUNGART-nak sem áll jogában jogosítást adni.

Source: https://magyarkozlony.hu/hivatalos-lapok/9004ceba0742aa446d85a60a9d1bb88e07d2f6ee/dokumentumok/d388b75871695b3859e794c6007f25f4b832c2ee/letoltes